Dienviduzbeku valoda

thumb
Dienviduzbeku valoda (اۉزبېک تورکچه سی), ir viens no uzbeku valodas paveidiem, ko prot 4,6 miljoni cilvēku. Tā ir viena no oficiālajām valodām vairākās Afganistānas ziemeļu provincēs līdzās dari un puštu. To galvenokārt lieto Afganistānā, kā arī kaimiņvalstīs Pakistānā un Irānā.

Dienviduzbeku valoda ir daļēji saprotama Uzbekistānā lietotās ziemeļuzbeku valodas pratējiem, tomēr dienviduzbeku valodai ir atšķirības gramatikā, kā arī daudz vairāk aizguvumu no dari, ko prot daudzi dienviduzbeku valodas lietotāji. Dienviduzbeku valodā lielā mērā ir saglabājušās čagataju valodas tradīcijas un leksika, tāpēc dienviduzbeku valodu dažkārt dēvē arī par senuzbeku valodu.

 Rakstība 
Dienviduzbeku valodai izmanto arābu-persiešu rakstību:

ٸ ى ې ي ة ﻩ ۉ ۇ ٶ و ن م ل گ ک ق ف غ ع ظ ط ض ص

ش س ژ ز ر ذ د خ ح چ ﺝ ث ﺕ پ ب ء أ ا آ.

Daži afgāņu uzbeku intelektuāļi iestājās par savas valodas latinizāciju un apvienošanu ar uzbeku literāro valodu.

 Ārējās saites 

Kategorija:Pakistānas valodas
Kategorija:Irānas valodas
Kategorija:Uzbeku valoda